2024-04-18Text: 娛樂組
逆天奇案2 | 54歲梁小冰隔26年再拍無綫劇!為角色化老妝激減16磅!仲有BabyFat:襟老唔襟瘦
《逆天奇案 2》前晚一集,相隔 26 年再拍無線劇的梁小冰終於登場。劇情講述升職在即的莫 Sir(李國麟飾)帶隊執行任務期間,在廟街重遇變得落泊又蒼老的「舊情人」阿蘭(梁小冰飾)。原來莫 Sir 當年曾擔任臥底,並於潛伏期間認識黑幫頭目侯世秋(彭廸安飾)妹妹侯淑娟,更不自禁對淑娟情愫暗生;之後莫 Sir 因受上司威逼,無奈下利用淑娟對自己的感情套取情報,雖成功瓦解黑幫,卻同時毀了淑娟一生。
自暴自棄的淑娟最終因犯事在外地受了30年牢獄之災,重獲新生後改名阿蘭並於廟街擺檔,可惜卻受到其他檔主及黑幫欺凌,原本已萬分自責的莫Sir見狀更覺心痛,遂喬裝前往與阿娟見面,可惜卻搞出另一大頭佛…重遇 30 年前老友最開心小冰在劇中飾演的阿蘭因歷盡不幸,令樣子看上去比真實年紀大很多,40多歲的年紀不但已滿頭白髮,同時亦滿面皺紋,比起現實中已年屆54歲的靚靚小冰樣子更要老一截,令網民大嘆造型有驚喜!小冰受訪時亦坦言自己之所以一口答應監製邀請演出,全因角度夠晒高難度。小冰說:「唔經唔覺都主演咗 50 幾部作品,作為演員梗係想所有角色都演吓,呢個角色好有挑戰性,大家都會諗我會演CEO 高層呢啲角色,呢個角色無論遭遇同造型都夠晒估唔到。」小冰續指今次拍攝最開心是重遇多年老友:「監製、導演、攝影師同造型師全部起碼識咗 30年,我覺得呢個團隊超晒班!」
談到老妝上妝過程,小冰笑言不足半小時便完成:「化靚妝就要個半鐘,化醜妝只需半個鐘,因為化妝師好犀利,佢哋擺咗半打架生喺枱,一嚟就不停係咁噴,之後再逐條逐條將頭髮畫白,最緊要係夠大刀闊斧。」小冰續指由於監製想於劇集播出前盡量保密「老妝」造型,故小冰為了配合保密也花了不少心力:「好似我化咗妝後有好多演員要求合照,我都要諗好多原因去拒絕,因為唔想曝光個妝,造型一曝咗光就會令到觀眾冇晒驚喜。」小冰又笑言是次拍劇有不少難忘事:「喺廟街嗰度拍攝,因為又要搬嘢又盛,係熱到由頭濕到落腳,同埋嗰度棵樹啲雀屎係不斷跌落嚟!」
小冰又大爆為了角色刻意減磅:「我喺 2023 年 1 月最高峰(體重)係 132 磅,其實我本身都想減肥嘅,點知家豪哥同志江打電話嚟邀請我,令我更加有動力去減。拍攝嗰陣我減到 116 磅左右,我依家就已經減到 104 磅,簡直係重生一樣!」小冰大嘆 Baby Fat 搞到「襟老唔襟瘦」:「就算我瘦到成條藤咁,塊面都係肥肥地,要去到參選時 93 磅嗰陣先會睇落係瘦。」今晚一集,小冰將會與真.老公陳嘉輝有更多對手戲,嘉輝哥更會捲入一單藏槍案,而兩公婆原來曾經都合作過一個劇集《孤星劍》,雖然是古裝劇,但兩人排除萬難都要走在一起,非常感人的演出。
轉載自: 晴報